વિકેન્દ્રિત જિલ્લા આયોજન કાર્યક્રમ હેઠળ પ્રાથમિક આરોગ્ય કેન્દ્ર માટે રૂ.૧૦ લાખની ગ્રાન્ટ એકજ વખત આપી શકાય તેવી જોગવાઇ હતી તે મર્યાદા દૂર કરવામાં આવી છે. જેથી તમામ ધારાસભ્યો આંગણવાડીના કામો માટે રૂ.7 લાખની મર્યાદામાં ગ્રાન્ટ ફાળવી શકશે તેમજ શબને અગ્નિદાહ આપવા માટે લાકડાં, છાણાં અને પૂળા ભરવા માટે માટે સ્મશાનદીઠ ચોકિયાત, પગી તથા સ્મશાનમાં રહેણાંક માટે ઉપયોગ ન કરવાની શરતે રુપિયા 1 લાખની મર્યાદામાં ઓરડી બનાવવા માટેની ગ્રાન્ટમાં વધારો કરીને રુપિયા 2 લાખ કરાઇ છે અને ગ્રામ્ય વિસ્તારમાં ગામદીઠ એક પક્ષી ઘરના નિર્માણ માટેના કામોનો પણ સમાવેશ કરાયો છે.આ ઉપરાંત વિવેકાધીન અને પ્રોત્સાહક જોગવાઇની યાદીમાં વોશીંગઘાટની ઉપલબ્ધ જોગવાઇમાં સ્નાનઘાટના નિર્માણનો પણ સમાવેશ કરાયો છે. પ્રાથમિક શાળાઓ કે જે શાળામાં કેન્દ્ર સરકારની જલમતી યોજના હેઠળ આર.ઓ.પ્લાન્ટ આપવામાં આવ્યા હોય તે સિવાયની સરકારી / મહાનગરપાલિકા / નગરપાલિકા / ગ્રાન્ટ ઇન એઇડ પ્રાથમિક શાળાઓમાં શાળાદીઠ આર.ઓ.પ્લાન્ટની યોજના માટે. રૂ. ૫૦ હજાર અથવા આર.ઓ.પ્લાન્ટની અંદાજિત કિંમત બે માંથી જે રકમ ઓછી હોય તેની મર્યાદામાં આર.ઓ.પ્લાન્ટના કામો હાથ ધરી શકાશે.